રવી પાકનું વાવેતર ગુજરાતમાં જોરશોરથી થઇ રહ્યું છે. જોકે, સૌથી વધારે જોખમ જીરું અને ધાણા જેવી સેન્સિટિવ કૉમોડિટીઝ માટે ઉપસ્થિત થયું છે. સૌરાષ્ટ્રના મોટા ભાગના વિસ્તારોમાં સવારથી ધીમો ક્યારેક ઝડપી પણ એકંદરે ઝરમરીયો વરસાદ પડવા લાગ્યો છે. મોડી રાત્રે કે બુધવારે વરસાદનું જોર વધે તો જીરુંના વાવેતરને નુક્સાન થઇ શકે છે. જીરુંના વાવેતરમાં ઘણા વિસ્તારોમાં છોડ ચારથી છ ઇંચ સુધી જમીનની બહાર આવી ગયા છે તેમ રાજકોટ નજીકના નારણકા ગામના એક ખેડૂતે કહ્યું હતું.